Boek verkoop vir $7.9 miljoenŉ Skaars eerste uitgawe van die John James Audubon-boek, Birds of America, wat meer as 1 000 manjifieke tekeninge deur die natuurkundige beslaan, is Vrydag teen $7.9 miljoen by ŉ veiling in New York verkoop. Die bedrag is binne die voorafbepaalde beraming tussen $7-10 miljoen en is die derde hoogste bedrag wat ooit by ŉ veiling vir ŉ gedrukte boek betaal is, het Sung-Hee Park, woordvoerder vir Christie’s gesê. In 2010 is ŉ eerste uitgawe van dié boek by Sotheby’s teen ŉ rekord $11.5 miljoen verkoop. Vrydag se koper is as ŉ privaat Amerikaanse versamelaar identifiseer. Birds of America beslaan 435 lewensgrootte kleurtekeninge van voëls in vier groot volumes. Die 19e eeuse kunstenaar, wat in Frankryk gebore is, se lewensgetroue werke is ŉ gesogte item by veilings en die boeke is uiters skaars. Slegs 120 eksemplare is oor van die 200 oorspronklike eksemplare. Van dié 120 word 107 by instellings bewaar en 13 eksemplare word deur privaateienaars besit. Audubon (1785 – 1851) het gepoog om elke voëlspesie in Amerika te teken. Hy het die voëls eers geskiet sodat hy hulle in fyn besonderhede kon beskou.